Fujifilm toob turule Instax Mini Link nutitelefoni printeri
Fujifilm avalikustas uue Instax Mini Link kaasaskantava printeri, mille abil saab läbi nutitelefoni pildid kõikjal viibides paberile panna. Instax Mini Link tuleb turule tumesinises, roosas ja hõbedases korpuses juba käesoleval oktoobril.
Lisaks sellele, et printer on pisike, kerge ja kompaktne on see ka väga kiire. Printer suudab trükkida ühe foto kõigest 12 sekundiga ning ning ühe laadimiskorra kohta on võimalik välja lasta kuni 100 fotot.
Printeriga kaasas oleva rakenduse abil saab fotosid ka redigeerida, lisada neile raame ning filtreid. Peale selle on printeril mitmeid lõbusaid funktsioone, mis võimaldavad teha pisut erilisemaid väljaprinte. Näiteks Video Print funktsiooni abil saad üksikuid videokaadreid paberfotona välja trükkida.
Party Print funktsiooni abil saab teha mitmest erinevast nutitelefonist saadetud fotode põhjal ühise kollaaži. Surprise režiim aga hoiab teiste pildid seniks saladusena, kuni kollaaž välja prinditud on.
Lisaks printimisele toimib Instax Mini Link ka kaugjuhtimispuldina – pärast kaameraga sidumist saab seadet kasutada nutitelefoni kaamera kaugjuhtimiseks.
Allikas: Fujifilm
(26)